Sciendum vero est, quod post mortem Lamberti Pauliaci, quæsivit Audo fratri suo Petro partem de domo quæ erat in mercato. Cui respondens Petrus dixit, se ei de hac re nullo modo respondere, quia Lambertus pater suus sine parte cæterorum filiorum suorum et filiarum, dedit ipsi, quando uxorem duxit. Hoc Audo se ignorare respondit. Venerunt itaque ambo ad judicium, et judicatum est in Curia Ewrardi Abbatis, ut si isdem Petrus de hac re legales testes haberet, in pace esse deberet. Die autem placiti vento, affuit etiam Petrus cum testibus suis, Roberto scilicet Præposito, et Hugone Dapifero, cum matre ejus, hoc affirmantibus, et ita domo libera, atque in pace Petro reddita, Audo fidejussores pacis tenendæ dedit supradictos. Isti sunt, qui ad judicium fuerunt. Josbertus Præpositus, Lebaldus, Albricus, Albertus. Hæc domus Petro dampnum intulit, scilicet XXX libras.